Los arqueólogos daten la fundación de Tigranakert unos ochenta años enantes del entamu de nuesa dómina, mientres el reináu del rei Tigranes el Grande. Robert Hewsen punxo en dulda l'atribución a Tigranes II, al nun atopar inda inscripciones o monedes que la xustifiquen y tola identificación basóse nel nome llocal del sitiu. Les ruines de la segunda Tigranakert inda nun s'afayaron, magar que créese que pue tar asitiada nel distritu de Gardman. Tres el cayente de la ciudá na alta Edá Media, caltúvose'l nome de "Tigranakert" nes formes llocales de Tukrakert (Տըկրակերտ) y Turnakurt (Տըրնակուրտ).[6]